נועה מנהיים

נועה מנהיים (נולדה ב-15 בספטמבר 1974) היא עורכת, מתרגמת, מבקרת ומסאית ישראלית. ראש מחלקת ספרות מקור בהוצאת כנרת זמורה-ביתן.

==ביוגרפיה==
נועה מנהיים היא בוגרת תואר ראשון במדעי הרוח ובספרות (2014). למדה לתואר ראשון גם קולנוע וטלוויזיה באוניברסיטת תל אביב, כן למדה ביבליותרפיה בסמינר הקיבוצים. לומדת לתואר שלישי בספרות השוואתית.

כתבה ביקורת ספרים עבור "תפוז אנשים", שימשה כמבקרת ספרים ב"ידיעות תקשורת" וב"ידיעות אחרונות", וניהלה את פורום מדע בדיוני ופנטזיה בפורטל ynet.

במשך שלוש שנים הנחתה תוכנית ספרות, "על המדף", בערוץ 23 יחד עם יורם מלצר. בשנת 2002 זכתה בפרס גפן על תרגום ספר המדע הבדיוני "פרנהייט 451", שלו כתבה גם אחרית דבר. כתבה אחרית דבר גם לספרים המתורגמים "ינקי מקונטיקט בחצר המלך ארתור" ו"מפנקסו של שרלוק הולמס".

בשנת 2005 הצטרפה כעורכת להוצאת הספרים כנרת זמורה-ביתן דביר. משנת 2009 משמשת כעורכת ספרות המקור הראשית של ההוצאה. ערכה עשרות כותרים. בשנת 2008 נמנתה עם השופטים בתחרות פרס עינת.

מפרסמת טור דו-שבועי במוסף "הארץ", העוסק בהיסטוריה של התרבות הפופולרית וברשת הקשרים הסמויה שטווה התרבות האנושית לאורך ההיסטוריה והגאוגרפיה של התפתחות הציוויליזציה. בשנת 2019 התפרסם ספרה "הרשת התרבותית", המבוסס על טוריה אלו.

מלמדת קורסים שונים בנושא עריכה וסוגה ספרותית. מרצה בבית הספר "אסכולות", לימודי חוץ של האוניברסיטה הפתוחה. מנחה סדנאות עריכה יחד עם ליאת קפלן במקום לשירה. עמיתה במכון גשר למנהיגות.

בשנת 2019 החלה להגיש בגלי צה"ל ביחד עם איילת טריאסט את ההסכת "האחיות גרים", העוסק בארכיטיפים תרבותיים. ההסכת צבר קהל מאזינים קבוע, ומנהיים וטריאסט מנהלות קבוצת פייסבוק המוקדשת לתוכנית והכוללת תוכן נוסף כגון חידון שבועי בנושא אחד הפרקים.

מנהיים נשואה ואם לילד.

==ספרים שכתבה==
* הרשת התרבותית: מסות על מסעותיהם של הרעיונות, הוצאת גרף, 2019

==ספרים שערכה (רשימה חלקית)==
* מוזונגו: סיפורו של המטוס שנפל על הרי הירח, יגאל סרנה (ידיעות אחרונות: ספרי חמד, 2003)
* אם יש גן עדן, רון לשם (זמורה-ביתן, 2005)
* אותה האהבה, כמעט, מירי רוזובסקי (זמורה-ביתן, 2005)
* לידה - כשהרוח והחומר נפגשים, שרי אריסון (כנרת זמורה-ביתן דביר, 2009)
* המחוננים, אסף צפור (זמורה-ביתן, 2009)
* אם אשכחך, ענת טלשיר (זמורה-ביתן, 2010)
* עיר מקלט, ליעד שהם (כנרת, 2013)
* אם המושבות, ליעד שהם (כנרת, 2014)
* קשורה בנפשו, ליאור אנגלמן (כנרת זמורה-ביתן, דביר, 2018

==ספרים שתרגמה==
* פרנהייט 451, ריי ברדבורי (אודיסיאה, 2002) (מהדורה חדשה יצאה לאור בהוצאת כנרת, זמורה-ביתן ב-2013)
* סיפור: תוכן, מבנה, סגנון ועקרונות הכתיבה והתסריטאות, רוברט מקי (גורדון, 2005)

==קישורים חיצוניים==

* 
* 
* 
* 
* [http://hamegera.co.il/צוות/נועה-מנהיים אודות נועה מנהיים], באתר המגרה, בית הספר לכתיבה של כנרת זמורה-ביתן דביר
* [http://nuritha.co.il/he/node/469 ספרים שערכה ותרגמה נועה מנהיים], באתר נוריתה
* [http://www.ynet.co.il/tags/נועה_מנהיים כתבות של נועה מנהיים על ספרי מדע בדיוני], באתר ynet
* [http://www.haaretz.co.il/misc/search-results?text=נועה+מנהיים&searchType=textSearch כתבות של נועה מנהיים], באתר הארץ
* [http://www.12dakot.com/secondary/140 הרצאתה של נועה מנהיים: לערוך, להתפלל, לאהוב - על עריכה, אמונה ותשוקה], באתר 12 דקות
* 
* 
* 
* 
* 
* הסכת ״המוסך - מוסך לספרות״, [https://anchor.fm/hamussach/episodes/4------e14k1ng/a-a65ifg1 נועה מנהיים ״מי מפחדת ממדע בדיוני?״], המוסך, 21 ביולי 2021
* 

===על יצירתה===
* 
* 

==הערות שוליים==

קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:מסאיות ישראליות
קטגוריה:עורכות ספרותיות ישראליות
קטגוריה:בוגרות אולפנות
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ערכים שנערכו במסגרת מיזם ויקי נשים
קטגוריה:ישראליות שנולדו ב-1974
קטגוריה:ישראלים שנולדו ב-1974